CELEX: 32019D1908
Language: fi
Date: 2019-11-08 00:00:00
Title: Neuvoston päätös (EU) 2019/1908, annettu 8 päivänä marraskuuta 2019, Maailman kauppajärjestön tavarakauppaneuvostossa Euroopan unionin puolesta otettavasta kannasta, joka koskee kaupan helpottamista käsittelevän komitean työjärjestystä

14.11.2019   
               
               
                  FI
               
               
                  Euroopan unionin virallinen lehti
               
               
                  L 293/109
               
            
         NEUVOSTON PÄÄTÖS (EU) 2019/1908,
         annettu 8 päivänä marraskuuta 2019,
         Maailman kauppajärjestön tavarakauppaneuvostossa Euroopan unionin puolesta otettavasta kannasta, joka koskee kaupan helpottamista käsittelevän komitean työjärjestystä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Unioni teki kaupan helpottamista koskevan sopimuksen (1), jäljempänä ’sopimus’, neuvoston päätöksellä (EU) 2015/1947 (2), ja se tuli voimaan 22 päivänä helmikuuta 2017.
                  
               
                     (2)
                  
                  
                     Sopimuksen 23.1.2 artiklan nojalla kaupan helpottamista käsittelevä komitea vahvistaa työjärjestyksensä.
                  
               
                     (3)
                  
                  
                     Maailman kauppajärjestön perustamisesta tehdyn Marrakeshin sopimuksen IV artiklan 6 kohdan nojalla kaupan helpottamista käsittelevän komitean työjärjestys edellyttää tavarakauppaneuvoston hyväksyntää.
                  
               
                     (4)
                  
                  
                     On aiheellista vahvistaa tavarakauppaneuvostossa unionin puolesta otettava kanta, koska suunniteltu päätös tulee olemaan unionia sitova.
                  
               
                     (5)
                  
                  
                     On aiheellista hyväksyä ehdotettu työjärjestys, jonka avulla kaupan helpottamista käsittelevä komitea voi toimia tehokkaasti. Ehdotettu työjärjestys pohjautuu maailman kauppajärjestön yleisneuvoston työjärjestykseen, johon on tehty mukautuksia kaupan helpottamista käsittelevän komitean erityistarpeisiin vastaamiseksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tavarakauppaneuvostossa kaupan helpottamista käsittelevän komitean työjärjestyksen hyväksymisestä unionin puolesta otettava kanta on tukea työjärjestyksen, sellaisena kuin se on esitettynä liitteessä, hyväksymistä.
         
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 8 päivänä marraskuuta 2019.
            
               
                  Neuvoston puolesta
               
               
                  Puheenjohtaja
               
               M.  LINTILÄ
            
         
         
            (1)  EUVL L 284, 30.10.2015, s. 4.
         
            (2)  Neuvoston päätös (EU) 2015/1947, annettu 1 päivänä lokakuuta 2015, Maailman kauppajärjestön perustamisesta tehdyn Marrakeshin sopimuksen muuttamista koskevan pöytäkirjan tekemisestä Euroopan unionin puolesta (EUVL L 284, 30.10.2015, s. 1).
      
      
         
            LIITE
            
               KAUPAN HELPOTTAMISTA KÄSITTELEVÄN KOMITEAN TYÖJÄRJESTYS (1)
            
            Yleisneuvoston kokouksissa noudatettavaa työjärjestystä (WT/L/161) sovelletaan kaupan helpottamista käsittelevän komitean kokouksissa soveltuvin osin jäljempänä esitetyin poikkeuksin:
            
               Luku I – Kokoukset
            
            
                        a)
                     
                     
                        (Yleisneuvoston) sääntöä 1 olisi muutettava kaupan helpottamista koskevan sopimuksen 23 artiklan 1.2 kohdan mukaisesti, jotta voidaan säätää, että
                        ”Komitea kokoontuu tarvittaessa ja kaupan helpottamista koskevan sopimuksen määräysten mukaisesti, mutta kuitenkin vähintään kerran vuodessa.”
                     
                  
                        b)
                     
                     
                        Säännön 2 ensimmäinen virke olisi muutettava seuraavasti:
                        ”Pääjohtaja kutsuu komitean kokoukset koolle ilmoituksella, joka annetaan mieluiten kolme viikkoa ja joka tapauksessa vähintään kymmenen kalenteripäivää ennen kokoukselle vahvistettua päivämäärää.”
                     
                  
               Luku II – Esityslista
            
            
                        c)
                     
                     
                        Sääntöä 5 ei tulisi soveltaa (2).
                     
                  
                        d)
                     
                     
                        Sääntö 11 olisi muutettava seuraavasti:
                        ”Kansainvälisten hallitustenvälisten järjestöjen edustajat voivat osallistua kokouksiin tarkkailijoina, jos kaupan helpottamista käsittelevä komitea on kutsunut ne yleisneuvoston työjärjestyksen liitteessä 3 olevien ohjeiden mukaisesti.
                        Lisäksi komitea voi kutsua kaupan helpottamisen alalla toimivien muiden kansainvälisten järjestöjen tai niiden alaisten elinten edustajia kaupan helpottamista koskevan sopimuksen 23:1:5 artiklan mukaisesti
                        
                                    a)
                                 
                                 
                                    osallistumaan komitean kokouksiin; ja
                                 
                              
                                    b)
                                 
                                 
                                    keskustelemaan tämän sopimuksen täytäntöönpanoon liittyvistä erityisistä seikoista.”
                                 
                              
                  
               Luku V – Toimihenkilöt
            
            
                        e)
                     
                     
                        Sääntöjä 12, 13 ja 14 olisi muutettava niin, että komitea valtuutetaan valitsemaan varapuheenjohtaja. Näin ollen 12, 13 ja 14 artiklan olisi kuuluttava seuraavasti:
                        ”Sääntö 12 Komitea valitsee puheenjohtajan (3) ja voi valita varapuheenjohtajan jäsenten edustajien keskuudesta. Vaalit järjestetään vuoden ensimmäisessä kokouksessa, ja sen tulos tulee voimaan kokouksen lopussa. Puheenjohtajan ja varapuheenjohtajan toimikausi päättyy seuraavan vuoden ensimmäisen kokouksen lopussa.
                        Sääntö 13 Jos puheenjohtaja on kokonaan tai osittain poissa jostakin kokouksesta, varapuheenjohtaja toimii puheenjohtajan tehtävässä. Jos varapuheenjohtajaa ei ole valittu tai jos varapuheenjohtaja ei ole paikalla, komitea valitsee väliaikaisen puheenjohtajan kyseistä kokousta tai sen osaa varten.
                        Sääntö 14 Jos puheenjohtaja ei enää voi hoitaa tehtäviään, komitea nimittää varapuheenjohtajan säännön 12 mukaisesti tai, jos varapuheenjohtajaa ei ole valittu, komitea valitsee väliaikaisen puheenjohtajan hoitamaan kyseisiä tehtäviä uuden puheenjohtajan valintaan asti.”
                     
                  
               Luku VI – Menettelytavat
            
            
                        f)
                     
                     
                        Säännön 24 ensimmäinen virke olisi muutettava seuraavasti:
                        ”Menettelytapojen nopeuttamiseksi puheenjohtaja voi pyytää edustajia, jotka haluavat ilmaista tukensa tietylle ehdotukselle, esittämään mielipiteensä, jotta heidän näkemyksensä voidaan kirjata ylös ehdotusta puoltavina.”
                     
                  
               Luku VII – Päätöksenteko
            
            
                        g)
                     
                     
                        Sääntö 33 olisi muutettava seuraavasti:
                        ”Jos päätöstä ei voida tehdä yksimielisesti, asia saatetaan tavarakauppaneuvoston käsiteltäväksi.”
                     
                  
                        h)
                     
                     
                        Sääntöä 34 ei tulisi soveltaa.
                     
                  
               (1)  Pohjautuu Argentiinan, Japanin, Norjan ja Paraguayn tiedonantoon (G/TFA/W/14).
            
               (2)  Esityslistan riittävä valmistelu ja levittäminen on turvattu unionin yleisneuvoston työjärjestyksen säännöissä 2, 3 ja 6.
            
               (3)  Komitea soveltaa toimihenkilöiden nimittämistä WTO:n elimiin koskevassa asiakirjassa ”Guidelines for Appointment of Officers to WTO Bodies” (WT/L/31, 7.2.1995) olevia asiaankuuluvia suuntaviivoja.